РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/339-16

27. децембар 2016. године

Б е о г р а д

З А П И С Н И К

22. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 27. ДЕЦЕМБРА 2016. ГОДИНЕ

Седница је почела у 9,05 часова.

Седницом је председавао Ђорђе Комленски, председник Одбора.

Седници су присуствовали чланови Одбора: Бојан Торбица, Србислав Филиповић, Весна Марковић, Крсто Јањушевић, Александра Мајкић, Војислав Вујић, заменик члана Петра Петровића, Јелена Жарић Ковачевић, Неђо Јовановић и Милена Ћорилић, заменик члана Мирољуба Станковића.

Седници нису присуствовали чланови Одбора: Зоран Красић, Весна Николић Вукајловић, Саша Радуловић, Гордана Чомић, Балинт Пастор, Дејан Шулкић и Бајро Гегић, као ни њихови заменици.

На предлог председника Одбора, већином гласова (са осам гласова за и један није гласао) је усвојен предложен дневни ред

Д н е в н и р е д:

- Усвајање записника са 18, 20. и 21. седнице Одбора;

1. Разматрање амандмана на Предлог закона о потврђивању Уговора о зајму за кредит за повлашћеног купца за Пројекат изградње аутопута Е-763 (деоница Сурчин-Обреновац), између Владе Републике Србије, коју представља Министарство финансија, као Зајмопримца и кинеске Export-Import банке, као Зајмодавца, који је поднела Влада;

2. Разматрање амандмана на Предлог закона о потврђивању Споразума о зајму (Додатно финансирање за Пројекат аутопут Коридор 10) између Републике Србије и Међународне банке за обнову и развој, који је поднела Влада;

3. Разматрање амандмана на Предлог закона о потврђивању Споразума о зајму (Други програмски зајам за развој и реструктурирање државних предузећа) између Републике Србије и Међународне банке за обнову и развој, који је поднела Влада.

Пре преласка на одлучивање о тачкама дневног реда, Одбор је једногласно усвојио записнике са 18, 20. и 21. седнице Одбора (са девет гласова за).

Прва тачка дневног реда. Разматрање амандмана на Предлог закона о потврђивању Уговора о зајму за кредит за повлашћеног купца за Пројекат изградње аутопута Е-763 (деоница Сурчин-Обреновац), између Владе Републике Србије, коју представља Министарство финансија, као Зајмопримца и кинеске Export-Import банке, као Зајмодавца, који је поднела Влада.

Одбор је у складу са чланом 164. Пословника Народне скупштине размотрио амандмане на Предлог закона о потврђивању Уговора о зајму за кредит за повлашћеног купца за Пројекат изградње аутопута Е-763 (деоница Сурчин-Обреновац), између Владе Републике Србије, коју представља Министарство финансија, као Зајмопримца и кинеске Export-Import банке, као Зајмодавца, и сматра да су у складу са Уставом и правним системом Републике Србије амандмани:

- на члан 1. који су заједно поднели народни посланици Александра Јерков, Горан Ћирић, Радослав Милојичић, Горан Јешић, Балша Божовић, Маја Виденовић, Наташа Вучковић, Томислав Жигманов, Весна Марјановић, Душан Петровић и Верољуб Стевановић;

- на члан 1. који је поднео народни посланик Зоран Живковић;

- на члан 1. који је поднео народни посланик Саша Радуловић.

Одбор је одлуку донео једногласно (са девет гласова за).

На основу члана 163. став 2. Пословника Народне скупштине Одбор је одбацио као непотпуне амандмане:

- на члан 2. који су заједно поднели народни посланици Александра Јерков, Горан Ћирић, Радослав Милојичић, Горан Јешић, Балша Божовић, Маја Виденовић, Наташа Вучковић, Томислав Жигманов, Весна Марјановић, Душан Петровић и Верољуб Стевановић;

- на члан 2. који је поднео народни посланик Зоран Живковић;

- на члан 2. који је поднео народни посланик Саша Радуловић.

Одбор је одлуку донео једногласно (са девет гласова за).

Одбор је размотрио и сматра да није у складу са Уставом и правним системом Републике Србије амандман на члан 3. који је поднео народни посланик Саша Радуловић.

Одбор је одлуку донео једногласно (за нико и девет гласова против).

За известиоца Одбора на седници Народне скупштине одређен је председник Одбора.

Друга тачка дневног реда. Разматрање амандмана на Предлог закона о потврђивању Споразума о зајму (Додатно финансирање за Пројекат аутопут Коридор 10) између Републике Србије и Међународне банке за обнову и развој, који је поднела Влада.

Одбор је у складу са чланом 164. Пословника Народне скупштине размотрио амандмане на Предлог закона о потврђивању Споразума о зајму (Додатно финансирање за Пројекат аутопут Коридор 10) између Републике Србије и Међународне банке за обнову и развој и сматра да су у складу са Уставом и правним системом Републике Србије амандмани:

- на члан 1. који су заједно поднели народни посланици Александра Јерков, Горан Ћирић, Радослав Милојичић, Горан Јешић, Балша Божовић, Маја Виденовић, Наташа Вучковић, Томислав Жигманов, Весна Марјановић, Душан Петровић и Верољуб Стевановић;

- на члан 1. који је поднео народни посланик Зоран Живковић;

- на члан 1. који је поднео народни посланик Саша Радуловић.

Одбор је одлуку донео једногласно (са десет гласова за).

На основу члана 163. став 2. Пословника Народне скупштине Одбор је одбацио као непотпуне амандмане:

- на члан 2. који су заједно поднели народни посланици Александра Јерков, Горан Ћирић, Радослав Милојичић, Горан Јешић, Балша Божовић, Маја Виденовић, Наташа Вучковић, Томислав Жигманов, Весна Марјановић, Душан Петровић и Верољуб Стевановић;

- на члан 2. који је поднео народни посланик Зоран Живковић;

- на члан 2. који је поднео народни посланик Саша Радуловић.

Одбор је одлуку донео једногласно (са десет гласова за).

Одбор је размотрио и сматра да није у складу са Уставом и правним системом Републике Србије амандман на члан 3. који је поднео народни посланик Саша Радуловић.

Одбор је одлуку донео једногласно (за нико и десет гласова против).

За известиоца Одбора на седници Народне скупштине одређен је председник Одбора.

Трећа тачка дневног реда. Разматрање амандмана на Предлог закона о потврђивању Споразума о зајму (Други програмски зајам за развој и реструктурирање државних предузећа) између Републике Србије и Међународне банке за обнову и развој, који је поднела Влада.

Одбор је у складу са чланом 164. Пословника Народне скупштине размотрио амандмане на Предлог закона о потврђивању Споразума о зајму (Други програмски зајам за развој и реструктурирање државних предузећа) између Републике Србије и Међународне банке за обнову и развој и сматра да су у складу са Уставом и правним системом Републике Србије амандмани:

- на члан 1. који су заједно поднели народни посланици Александра Јерков, Горан Ћирић, Радослав Милојичић, Горан Јешић, Балша Божовић, Маја Виденовић, Наташа Вучковић, Томислав Жигманов, Весна Марјановић, Душан Петровић и Верољуб Стевановић;

- на члан 1. који је поднео народни посланик Зоран Живковић;

- на члан 1. који је поднео народни посланик Саша Радуловић;

- којим се после члана 2. додаје члан 2а, који је поднео народни посланик Владимир Ђурић;

Одбор је одлуку донео једногласно (са десет гласова за).

На основу члана 163. став 2. Пословника Народне скупштине Одбор је одбацио као непотпуне амандмане:

- на члан 2. који су заједно поднели народни посланици Александра Јерков, Горан Ћирић, Радослав Милојичић, Горан Јешић, Балша Божовић, Маја Виденовић, Наташа Вучковић, Томислав Жигманов, Весна Марјановић, Душан Петровић и Верољуб Стевановић;

- на члан 2. који је поднео народни посланик Зоран Живковић;

- на члан 2. који је поднео народни посланик Саша Радуловић.

Одбор је одлуку донео једногласно (са десет гласова за).

Одбор је размотрио и сматра да није у складу са Уставом и правним системом Републике Србије амандман на члан 3. који је поднео народни посланик Саша Радуловић.

Одбор је одлуку донео једногласно (за нико и десет гласова против).

За известиоца Одбора на седници Народне скупштине одређен је председник Одбора.

Седница је завршена у 9,21 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Ђорђе Комленски